CELEX: 31993R2985
Language: el
Date: 1993-10-28 00:00:00
Title: ΚΑΝΟΝΙΣΜΟΣ (ΕΟΚ) αριθ. 2985/93 ΤΗΣ ΕΠΙΤΡΟΠΗΣ της 28ης Οκτωβρίου 1993 για τον καθορισμό του ενιαίου συντελεστού μειώσεως για τον καθορισμό της ποσότητας μπανάνας που θα κατανεμηθεί σε κάθε επιχειρηματία της κατηγορίας Γ, στο πλαίσιο της δασμολογικής ποσοστώσεως για το 1994

Avis juridique important

|

31993R2985

ΚΑΝΟΝΙΣΜΟΣ (ΕΟΚ) αριθ. 2985/93 ΤΗΣ ΕΠΙΤΡΟΠΗΣ της 28ης Οκτωβρίου 1993 για τον καθορισμό του ενιαίου συντελεστού μειώσεως για τον καθορισμό της ποσότητας μπανάνας που θα κατανεμηθεί σε κάθε επιχειρηματία της κατηγορίας Γ, στο πλαίσιο της δασμολογικής ποσοστώσεως για το 1994  

Επίσημη Εφημερίδα αριθ. L 268 της 29/10/1993 σ. 0037 - 0037

ΚΑΝΟΝΙΣΜΟΣ (ΕΟΚ) αριθ. 2985/93 ΤΗΣ ΕΠΙΤΡΟΠΗΣ της 28ης Οκτωβρίου 1993 για τον καθορισμό του ενιαίου συντελεστού μειώσεως για τον καθορισμό της ποσότητας μπανάνας που θα κατανεμηθεί σε κάθε επιχειρηματία της κατηγορίας Γ, στο πλαίσιο της  δασμολογικής ποσοστώσεως για το 1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1),  τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερειών εφαρμογής του καθεστώτος εισαγωγής μπανάνας στην Κοινότητα (2), όπως τροποποιήθηκε από τον κανονισμό (ΕΟΚ) αριθ. 2009/93 (3), και ιδίως το άρθρο 4 παράγραφος 4,  Εκτιμώντας ότι οι διατάξεις του άρθρου 4 παράγραφος 4 του κανονισμού (ΕΟΚ) αριθ. 1442/93 θεσπίζουν ότι οι αρμόδιες αρχές των κρατών μελών ενημερώνουν την Επιτροπή πριν από τις 10 Οκτωβρίου για το συνολικό όγκο των αιτήσεων των ετήσιων χορηγήσεων για  τους επιχειρηματίες της κατηγορίας Γ που έχουν καταχωρηθεί σ' αυτές- ότι ο όγκος των ποσοτήτων, που έχουν ζητηθεί για το 1994, ανέρχεται σε 205 054 780 τόνους και υπερβαίνει το μέρος των 70 000 τόνων της δασμολογικής ποσοστώσεως που έχει καθοριστεί  σύμφωνα με το άρθρο 19 παράγραφος 1 στοιχείο γ) του κανονισμού (ΕΟΚ) αριθ. 404/93 και, συνεπώς, πρέπει να καθοριστεί ενιαίο ποσοστό μειώσεων που θα εφαρμοστεί στις ζητούμενες ποσότητες από κάθε επιχειρηματία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στα πλαίσια της δασμολογικής ποσοστώσεως που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η ποσότητα, που θα κατανεμηθεί σε κάθε επιχειρηματία της κατηγορίας Γ για το 1994, λαμβάνεται εφαρμόζοντας στον όγκο της αιτήσεως  χορηγήσεως κάθε επιχειρηματία, σύμφωνα με τις διατάξεις του άρθρου 4 παράγραφος 4 του κανονισμού (ΕΟΚ) αριθ. 1442/93, τον ενιαίο συντελεστή μειώσεως 0,000341372.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Οκτωβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 142 της 12. 6. 1993, σ. 6.  (3) ΕΕ αριθ. L 182 της 24. 7. 1993, σ. 46.